Aleksandrs Kristovskis

Aleksandrs Kristovskis (1893—1941) bija Latvijas Bruņoto spēku virsnieks. Pēc Latvijas okupācijas un aneksijas apcietināts un nošauts.

 Dzīvesgājums 
Dzimis 1893. gada 12. februārī Ventspilī Andreja Kristovska ģimenē. Pirmā pasaules kara laikā devās bēgļu gaitās uz Krieviju, kur 1917. gadā pabeidza kara skolu. Piedalījās Latvijas brīvības cīņās 1919. gadā Cēsu rotas, vēlāk 1. latviešu atsevišķā bataljona sastāvā. Jānis Melderis. Latviešu virsnieku reģistrs (1915. – 1945. gadi)  (Papildinātais 2016.gada grāmatas izdevums). Rīga: Latviešu virsnieku apvienība, 2018 
Pēc kara beigām Latvijas armijā uzdienējās līdz Galvenā štāba administratīvās pārvaldes nodaļas priekšnieka amatam.

Pēc Latvijas okupācijas 1940. gada septembrī viņu atlaida no darba armijā un viņš atrada darbu ziepju fabrikā "Dzintars".
1941. gada 11. jūnijā pulkvedi leitnantu Kristovski apcietināja. 1941. gada 29. jūlijā PSRS Augstākās tiesas kara kolēģija (ВКВС СССР) viņam piesprieda nāves sodu, ko izpildīja 1941. gada 16. oktobrī Komunarkas poligonā Maskavas tuvumā.Открытый список данные Международного Мемориала 

Bijušais Latvijas Republikas aizsardzības ministrs Ģirts Valdis Kristovskis savā īpašumā nejauši atrada virsnieka zobenu, kas, iespējams, piederējis viņa vectēva brālim, pulkvedim leitnantam Aleksandram Kristovskim.Latviešu Virsnieku apvienības 2004. gada 1. pusgada darba pārstāsts. 5. informatīvais izdevums

 Apbalvojumi 
 Viestura ordenis IV šķira ar šķēpiem (04.12.1939.)Ar Viestura ordeni apbalvotie 

 Atsauces 

Kategorija:Pirmā pasaules kara dalībnieki
Kategorija:Ventspilī dzimušie
Kategorija:Viestura ordeņa virsnieki
Kategorija:Komunarkas poligonā nošautie un apraktie